Užitie vyššej dávky L-Thyroxinu
Dobry den, chcela by som sa spytat, omylom som uzila dve davky LThyroxinu 150, je to velky problem? Dakujem velmi pekne za odpoved.
Dobrý deň.
Ďakujeme za Vašu otázku.
V ojedinelých prípadoch ak príde k predávkovaniu sa môžu vyskytnúť prejavy zvýšenej aktivity štítnej žľazy (hypertyreóza): nepravidelná alebo zrýchlená srdcová činnosť, bolesť na hrudníku, bolesť hlavy, svalová slabosť alebo kŕče, návaly horúčavy (teplo a sčervenanie tváre), poruchy menštruácie, tras, nepokoj, poruchy spánku, nadmerné potenie, chudnutie, hnačka. Horúčka, vracanie a tiež zvýšený vnútrolebečný tlak (najmä u detí) sa môžu objaviť ako netypické príznaky. Výskyt vedľajších účinkov je však vysoko individuálny a pri jednorázovom užití dvojnásobnej dávky lieku sa nemusia prejaviť. V prípade, že sa však vyskytne akýkoľvek z uvedených vedľajších účinkov, je potrebné kontaktovať lekára.
Prajem pekný zvyšok dňa.
S pozdravom
Mgr. Barbora Bičanovská